หุ้นไทยเช้าปิดบวก 4.35 จุด คลายกังวลเฟดไม่ขึ้นดอกเบี้ย 
หุ้นไทยช่วงเช้าปิดบวก 4.35 จุด ที่ 1,535.85 จุด มูลค่าซื้อขาย 18,666.77 ล้าน ทิศทางเดียวกับตลาดหุ้นเอเชียส่วนใหญ่ นักลงทุนคลายกังวลเฟด ยังไม่ปรับขึ้นดอกเบี้ย แต่ยังจับตาปัจจัยการเมืองในประเทศ หลังศาลฎีกาฯรับฟ้องคดียิ่งลักษณ์ ทุจริตจำนำข้าว,เมื่อวันที่ 19 มี.ค. ดัชนีหุ้นไทยปิดตลาดช่วงเช้าในแดนบวก เพิ่มขึ้น 4.35 จุด หรือ 0.28% ปิดที่ 1,535.85 จุด มูลค่าการซื้อขาย 18,666.77 ล้านบาท โดยเปิดตลาดช่วงเช้าดัชนีหุ้นไทยเคลื่อนไหวในแดนบวก แตะจุดสูงสุดของช่วงเช้าที่ 1,544.69 จุด และแตะจุดต่ำสุดที่ 1,533.29 ซึ่งการเคลื่อนไหวดัชนีหุ้นไทยเป็นในทิศทางเดียวกับตลาดหุ้นในเอเชียที่ส่วนใหญ่ปรับตัวสูงขึ้น เนื่องจากปัจจัยสนับสนุนจากถ้อยแถลงของนางเจเน็ต เยลเลน ประธานธนาคารกลางสหรัฐฯ (เฟด) ที่บ่งชี้ว่า เฟดยังไม่มีแนวโน้มที่จะปรับขึ้นอัตราดอกเบี้ยในเร็วๆ นี้,สำหรับหลักทรัพย์ที่มีการซื้อขายสูงสุด 5 อันดับแรกได้แก่ บริษัท ทรู คอร์ปอเรชั่น จำกัด (มหาชน), บริษัท แอดวานซ์ อินโฟร์ เซอร์วิส จำกัด (มหาชน), บริษัท อินเตอร์ ฟาร์อีสท์ วิศวการ จำกัด (มหาชน), บริษัท จัสมิน อินเตอร์เนชั่นแนล จำกัด (มหาชน) และ ธนาคารกสิกรไทย จำกัด (มหาชน), ,ด้าน น.ส.อาภาภรณ์ แสวงพรรค ผู้อำนวยการอาวุโสฝ่ายวิจัยหลักทรัพย์ บล.ดีบีเอส วิคเคอร์ส (ประเทศไทย) กล่าวว่า ตลาดหุ้นไทยเช้านี้ปรับตัวขึ้นได้ดีก่อนที่จะมีแรง take profit ออกมา ซึ่งเป็นการเคลื่อนไหวคล้ายกับตลาดหุ้นอื่นในภูมิภาคเอเชียที่ผ่อนคลายความกังวล หลังการประชุมธนาคารกลางสหรัฐฯ (เฟด) ออกมาแล้ว จะไม่เร่งรีบขึ้นอัตราดอกเบี้ย ทำให้ Sentiment ไปในทาง Positive,อย่างไรก็ตาม ตลาดฯ ยังมีความกังวลเศรษฐกิจโลกและเศรษฐกิจไทยที่ชะลอตัว เนื่องจากกำลังซื้อยังไม่แข็งแรง และคาดว่าธนาคารแห่งประเทศไทย (ธปท.) จะปรับลดอัตราการขยายตัวทางเศรษฐกิจของไทยในวันที่ 20 มี.ค.นี้ นอกจากนี้ นักลงทุนหันมาเฝ้าติดตามปัจจัยทางการเมืองในประเทศ ซึ่งล่าสุดวันนี้ศาลฎีกาฯ ได้รับฟ้องคดีน.ส.ยิ่งลักษณ์ ชินวัตร อดีตนายกรัฐมนตรี กรณีทุจริตจำนำข้าว และนัดพิจารณาครั้งแรก 19 พ.ค.โดยต่างรอดูว่าจะมีแรงกระเพื่อมทางการเมืองหรือไม่.
หุ้นไทยช่วงเช้าปิดบวก 4.35 จุด ที่ 1,535.85 จุด มูลค่าซื้อขาย 18,666.77 ล้าน ทิศทางเดียวกับตลาดหุ้นเอเชียส่วนใหญ่ นักลงทุนคลายกังวลเฟด ยังไม่ปรับขึ้นดอกเบี้ย แต่ยังจับตาปัจจัยการเมืองในประเทศ หลังศาลฎีกาฯรับฟ้องคดียิ่งลักษณ์ 
หุ้นไทย,ดัชนีหุ้นไทย,หุ้นไทยเช้า,หุ้นปิดตลาดเช้า,ตลาดหุ้นไทย,หุ้นปิดบวก,หุ้น,หุ้นปิดพุ่ง,เฟด,ตลาดหลักทรัพย์,หลักทรัพย์,ปัจจัยการเมือง,ทุจริตจำนำข้าว,ข่าวเศรษฐกิจ,ข่าว,ไทยรัฐออนไลน์